Document ID: 32001R2228

Κανονισμός (ΕΚ) αριθ. 2228/2001 της Επιτροπής
της 16ης Νοεμβρίου 2001
για τον καθορισμό των ποσοστών μείωσης για το έτος 2002 που πρέπει να εφαρμοστούν στις αιτήσεις χορήγησης μεριδίου που υποβάλλουν οι μη παραδοσιακοί εμπορευόμενοι στο πλαίσιο των δασμολογικών ποσοστώσεων κατά την εισαγωγή μπανάνας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 404/93 του Συμβουλίου, της 13ης Φεβρουαρίου 1993, για την κοινή οργάνωση της αγοράς στον τομέα της μπανάνας(1), όπως τροποποιήθηκε τελευταία από τον κανονισμό (ΕΚ) αριθ. 216/2001(2),
τον κανονισμό (ΕΚ) αριθ. 896/2001 της Επιτροπής, της 7ης Μαΐου 2001, περί των λεπτομερειών εφαρμογής του κανονισμού (ΕΟΚ) αριθ. 404/93 του Συμβουλίου σχετικά με το καθεστώς εισαγωγής μπανανών στην Κοινότητα(3), όπως τροποποιήθηκε από τον κανονισμό (ΕΚ) αριθ. 1613/2001(4), και ιδίως το άρθρο 9 παράγραφος 2,
Εκτιμώντας τα ακόλουθα:
(1) Κατ' εφαρμογή του άρθρου 9 παράγραφος 2 του κανονισμού (ΕΚ) αριθ. 896/2001, η Επιτροπή, σε συνάρτηση με τις ποσότητες των δασμολογικών ποσοστώσεων, και λαμβανομένων υπόψη των ανακοινώσεων, στις οποίες έχουν προβεί τα κράτη μέλη όσον αφορά το σύνολο των ζητουμένων χορηγήσεων μεριδίου, ορίζει τις ποσότητες για τις οποίες παρέχονται οι χορηγήσεις στους μη παραδοσιακούς εμπορευόμενους.
(2) Σύμφωνα με τις ανακοινώσεις που πραγματοποιούν τα κράτη μέλη, κατ' εφαρμογή του άρθρου 9 παράγραφος 1, το συνολικό ποσό των ζητουμένων χορηγήσεων ανέρχεται σε 11388324,983 τόνους για το σύνολο των μη παραδοσιακών εμπορευομένων Α/Β και σε 389015,100 τόνους για το σύνολο των μη παραδοσιακών εμπορευομένων C.
(3) Πρέπει, κατά συνέπεια, να καθοριστούν τα ποσοστά μείωσης που πρέπει να εφαρμόζονται για τον προσδιορισμό των χορηγήσεων στους μη παραδοσιακούς εμπορευόμενους, στο πλαίσιο των δασμολογικών ποσοστώσεων Α/Β και C.
(4) Οι διατάξεις του παρόντος κανονισμού πρέπει να αρχίσουν αμέσως να ισχύουν, πριν από την έναρξη της περιόδου υποβολής των αιτήσεων πιστοποιητικών βάσει του πρώτου τριμήνου του έτους 2002.
(5) Οι διατάξεις του παρόντος κανονισμού δεν προδικάζουν τα ενδεχόμενα μέτρα που πρόκειται να ληφθούν εκ των υστέρων, είτε από το Συμβούλιο είτε από την Επιτροπή, ενόψει κυρίως της προτεινόμενης τροποποίησης του κανονισμού (ΕΟΚ) αριθ. 404/93, και οι εμπορευόμενοι δεν δύνανται να τα επικαλεσθούν ως βάση θεμιτών προσδοκιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
ΘΕΣΗ ΠΙΝΑΚΑ
Άρθρο 2
Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Νοεμβρίου 2001.

Labels: 3
17